CELEX: 22012D0267
Language: bg
Date: 2012-04-26 00:00:00
Title: 2012/267/ЕС: Решение № 2/2012 на Комитета на посланиците АКТБ—ЕС от 26 април 2012 година за прекратяване на мандата на заместник-директора на Центъра за развитие на предприемачеството (ЦРП)

22.5.2012   
            
            
               BG
            
            
               Официален вестник на Европейския съюз
            
            
               L 131/10
            
         РЕШЕНИЕ № 2/2012 НА КОМИТЕТА НА ПОСЛАНИЦИТЕ АКТБ—ЕС
   от 26 април 2012 година
   за прекратяване на мандата на заместник-директора на Центъра за развитие на предприемачеството (ЦРП)
   (2012/267/ЕС)
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 2, параграф 6 от приложение III към него,
   като взе предвид Решение № 8/2005 на Комитета на посланиците АКТБ—ЕО от 20 юли 2005 г. относно устава и процедурния правилник на Центъра за развитие на предприятията (ЦРП) (4), и по-специално член 7, параграф 6 от него,
   като има предвид, че
   
               (1)
            
            
               Д-р Jyoti JEETUN беше назначена за заместник-директор на ЦРП, считано от 1 септември 2010 г., с Решение № 4/2010 на Комитета на посланиците АКТБ—ЕС (5), без да се засягат по-нататъшните решения, които комитетът би могъл да приеме в рамките на правомощията си.
            
         
               (2)
            
            
               На специално заседание от 27 септември 2011 г. изпълнителният съвет на ЦРП прие единодушно препоръка за прекратяване мандата на директора и заместник-директора,
            
         РЕШИ:
   Член 1
   Мандатът на д-р Jyoti JEETUN като заместник-директор на ЦРП се прекратява, считано от 10 август 2012 г.
   Член 2
   На изпълнителния съвет на ЦРП незабавно се възлага да предприеме необходимите мерки за осигуряване на подходящо управление на центъра до назначаването на нов заместник-директор.
   
      Съставено в Брюксел на 26 април 2012 година.
      
         
            За Комитета на посланиците АКТБ—ЕС
         
         
            Председател
         
         Shirley SKERRITT-ANDREW
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 66, 8.3.2006 г., стр. 16.
   
      (5)  ОВ L 145, 11.6.2010 г., стр. 18.